**OBEC ŠARIŠSKÁ PORUBA**

**Z Á P I S N I C A**

**zo zasadnutia Obecného zastupiteľstva konaného dňa 25. 05. 2015**

**1. Otvorenie**

Riadne zasadnutie Obecného zastupiteľstva otvoril starosta obce. Zasadnutia sa zúčastnili všetci poslanci OZ a hlavná kontrolórka obce.

**2. Určenie zapisovateľa a overovateľov zápisnice**

Za zapisovateľa zápisnice bol určený p. Cina a za overovateľov zápisnice p. Ďurana a p. Šima.

**3.** **Schválenie programu zasadnutia OZ**

Po prečítaní programu zasadnutia bol ten jednohlasne schválený.

**4. Kontrola prijatých uznesení**

* Stretnutie členov KOVP: - uskutočnilo sa 22.4. vo veci záškoláctva rómskych žiakov navštevujúcich ZŠ v Kapušanoch. Boli navrhnuté finančné pokuty pre rodičov žiakov s najvyšším počtom neospravedlnených žiakov.
* Harmonogram zasadnutí OZ: - nateraz nesplnené, starosta navrhol neoficiálne stretnutie poslancov do dvoch týždňov vo veci harmonogramu.
* Oznamy na obecných tabuliach: - upozornenie starostu na nedodržiavanie tohto uznesenia. Nevyvesujú sa všetky oznamy a väčšinou len na tabuľu pri škole.
* Stretnutie vlastníkov pozemkov v Lipníkoch, časť Šar. Poruba: - nesplnené – malo byť do 15. 5., starosta uviedol ďalší termín: piatok 5. 6. v KD v Šar. Porube
* Pracovníčka OcÚ p. Helena Martonová: - starosta sa vyjadril, že je napísaná pracovná náplň aj dohoda o hmotnej zodpovednosti podľa odsúhlasených návrhov, ale kvôli čerpaniu dovolenky p. Martonovej ešte nie sú podpísané.

Úprava jej platu: - návrh na zníženie neoprávnenej tarifnej triedy – poslanci preveria, ako to funguje v iných obciach.

* Stravovanie pre zamestnancov obce, MŠ a ZŠ: - starosta navrhol a poslanci súhlasili, aby sa zvyšok tohto školského roka dokončil so stravnými lístkami a na stravovanie dotknutých zamestnancov sa prejde od septembra 2015 – požiadavka na výrobu výdajného okienka v dverách ŠJ (p. Kuruc ?)
* Skládka odpadu pri Bukovine: - starosta preveril stav na mieste a sľúbil odstránenie zvyškov po vatrách pomocou obecných pracovníkov M. Kaňucha st. a M. Dzurju.

P. Cina: - kritika pomalého tempa kosenia obecnej zelene – starosta to vysvetlil nízkym počtom pracovníkov MOS, schopných obsluhovať motorové kosy. Sľúbil pokosenie zvyšku obce a cintorína do konca týždňa za predpokladu priaznivých poveternostných podmienok, potom sa bude čistiť sad pri KD a miestny potok.

D. Ďurana a M. Šima: - pri kosení cintorína pomôžu aj miestni hasiči.

H. Bakaľarová: - návrh, aby si občania kosili a upravovali priestranstvo pred svojimi pozemkami sami, tak ako to bolo pred realizáciou projektov VPP a AČ.

Starosta: - oznam o podaní žiadosti na ÚPSVaR o zamestnanie 6 občanov na 8-hodinovú pracovnú dobu.

* Upozornenie prevádzke Potravín: - list upozorňujúci na porušovanie zákona o odpadoch odovzdaný starostom majiteľke sl. Poliakovej
* Odvod vody z drenáže ihriska: - starosta informoval o poverení p. Grejtáka realizáciou tejto úlohy.
* Reklamácia strechy OcÚ: - od zaslania reklamačného listu sa upustilo po oboznámení sa s konštrukčným riešením strechy a vykonanými prácami dodávateľom stavby v rámci odstránenia problému zatekania strechy.
* Verejné zhromaždenie občanov: - z pôvodného termínu 15. júna sa presúva na neskorší termín (zatiaľ dohodnutý koniec júna) vzhľadom na realizáciu MDD a Retrojarmoku v tomto období a tiež kvôli ešte nedokončenému auditu za rok 2014.

**5. Retrojarmok 2015**

* pokračujú prípravy, zabezpečení sú občania, ktorí sa zúčastnia ako vystavovatelia a tiež dobrovoľníci, ktorí obci pomôžu materiálne (prístrešok, parák a pod.).

**6. MDD 2015**

* pokračujú prípravy, je spísaný nákupný zoznam potravín a materiálu potrebných pre zabezpečenie akcie, s nákupom starostovi pomôžu poslanci v týždni pred 6. júnom,
* M. Šima kúpi mäso na guľáš, I. Gaľová zabezpečí súdok čapovaného piva,
* poslanci a členovia miestneho DHZ pokosia v prvom júnovom týždni miesto akcie,
* zajtra (utorok 26. 5.) vyhlásiť v miestnom rozhlase oznam o konaní akcie a tiež doplniť plagát o konaní akcie na vývesnú tabuľu pri OcÚ, príp. na dvere MŠ.

**7. Výročná správa obce za rok 2014**

* OZ berie správu na vedomie, poslanci ju odsúhlasili (za 5 hlasov, proti 0).

**8. Schválenie záverečného účtu obce za rok 2014**

* so záverečným účtom  obce oboznámila poslancov hlavná kontrolórka obce H. Bakaľarová
* nedoplatky na výbere poplatku za komunálny odpad z rómskej osady (vyše 8 tis. Eur),
* nedoplatok na dani z nehnuteľnosti vo výške 85 Eur
* záverečný účet schválený poslancami s výhradami (za 5 hlasov, proti 0).
* správa o audite bude predložená neskôr, je potrebné dodať audítorovi okrem výročnej správy a záverečného účtu aj inventarizačnú správu.

**9. Diskusia**

* porušovanie VZN obce č. 13/2013 o verejnom poriadku: - upozornenie I. Gaľovej na konanie rodiny Ferencovej (kompóty vyhodené do kontajnera na sklo) a rodiny Mareka Schlezingera (sklenené fľaše z jeho prevádzky v Lade vyvážané do našich kontajnerov),
* upozornenie na nedovolené vypúšťanie odpadovej vody: - poslanci súhlasili so zaslaním listu rodine Cinovej (Ľuboš a Alžbeta), v ktorom ich obec vyzýva na odstránenie vyústenia potrubia z ich domácnosti do tzv. Rozsypaného uličky,
* zber papiera: - Ľ. Beňová navrhla zverejniť oznam pre občanov o záujme podnikateľa o zberový papier výmenou za rôzne hygienické potreby. Podnikateľ zberá aj použitý kuchynský olej,
* odmena pre pracovníčku OcÚ zamestnanú v rámci absolventskej praxe: - starosta pripraví Dohodu o vykonaní práce pre sl. S. Sučkovú kvôli jej nadčasom (práca nad rámec jej 4-hodinovej pracovnej doby počas trvajúcej PNS zamestnankyne H. Martonovej),
* faktúra za vývoz odpadu z rómskej osady: - starosta pourguje chýbajúcu zmluvu s nami navrhnutými opravami u prevádzkovateľa skládky v Petrovciach s vysvetlením vysokej ceny za uskladnenie a likvidáciu odpadu,
* vývoz žúmp: - poslať výzvu vybraným dodávateľom (PD Kapušany, VVS Prešov, Milan Cina ml.) písomne alebo emailom,
* platová tarifná trieda pre pracovníčku OcÚ: - poslanci (podľa svojich možností) overia popis práce a príslušnú platovú tarifu pre zamestnancov iných OcÚ kvôli vypracovaniu nového platového výmeru pre H. Martonovú,
* zrušenie účtu vo VÚB: - bývalý tzv. školský účet sa po dohode starostu a kontrolórky obce nezruší, ale sa zmení na účet pre Školskú jedáleň,
* rezervný fond obce: - predsedkyňa finančnej komisie I. Gaľová poukázala na povinnosť vykonávať prevod 10 % z kladného hospodárskeho výsledku obce do rezervného fondu.

**Návrh na uznesenie**

Obecné zastupiteľstvo schválilo uznesenie zo zasadnutia Obecného zastupiteľstva

konaného dňa 25. 05. 2015, ktoré tvorí samostatnú prílohu tejto zápisnice.

**Záver**

Starosta obce poďakoval všetkým za účasť a  zasadnutie OZ ukončil.

Zapisovateľ:

Zástupca starostu: Overovatelia: Starosta obce: